ĮSAKYMAS

DĖL PRADINIO, PAGRINDINIO IR VIDURINIO UGDYMO ORGANIZAVIMO

2020 m. gegužės 22 d. Nr. DĮV-441

Šilalė

 Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos Vyriausybės 2020 m. kovo 14 d. nutarimo Nr. 207 „Dėl karantino Lietuvos Respublikos teritorijoje paskelbimo“ 3.3 papunkčiu:

1. R e k o m e n d u o j u Šilalės rajono savivaldybės švietimo įstaigų, vykdančių pradinio, pagrindinio ir vidurinio ugdymo programas, direktoriams:

1.1. organizuoti ugdymo procesą nuotoliniu būdu iki 2019–2020 mokslo metų pabaigos;

1.2. organizuoti konsultacijas IV gimnazijos klasių mokiniams, besiruošiantiems laikyti brandos egzaminus.

2. Pavedu Šilalės rajono savivaldybės švietimo įstaigų, vykdančių pradinio, pagrindinio ir vidurinio ugdymo programas, direktoriams:

2.1. nustatyti mokslo metų pabaigos datą, užtikrinant minimalų pamokų/valandų skaičių, numatytų dalyko programai įgyvendinti 2019–2020 ir 2020–2021 mokslo metų  pradinio ugdymo programos bendrojo ugdymo plane, patvirtintame Lietuvos Respublikos švietimo, mokslo ir sporto ministro 2019 m. balandžio 15 d. įsakymu Nr. V-413 „Dėl 2019–2020 ir 2020–2021 mokslo metų pradinio ugdymo programų bendrųjų ugdymo planų patvirtinimo“, ir 2019–2020 ir 2020–2021 mokslo metų pagrindinio ir vidurinio ugdymo programų bendruosiuose ugdymo planuose, patvirtintuose Lietuvos Respublikos švietimo, mokslo ir sporto ministro 2019 m. balandžio 15 d. įsakymu Nr. V-417 „Dėl 2019–2020 ir 2020–2021 mokslo metų pagrindinio ir vidurinio ugdymo programų bendrųjų ugdymo planų patvirtinimo“;

2.2. nustatyti ugdymo proceso organizavimą nuo 2020 m. birželio 1 d., atsižvelgiant į Rekomendacijas dėl ugdymo proceso organizavimo 2019–2020 mokslo metų birželio mėnesį, patvirtintas Lietuvos Respublikos švietimo, mokslo ir sporto ministro 2020 m. gegužės 8 d. įsakymu Nr. V-694 „Dėl Rekomendacijų dėl ugdymo proceso organizavimo 2019–2020 mokslo metų birželio mėnesį patvirtinimo“.

3. P a v e d u šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos.

|  |  |  |
| --- | --- | --- |
| Administracijos direktorius  |  | Valdemaras Jasevičius |